JY LEES NOU Kurt Darren: Nóú vertel ek alles
“Vir die eerste keer ooit deel ek alles met my aanhangers,” sê Kurt Darren oor sy nuwe biografiese app. Dit is nou beskikbaar en jy kan dit op jou iPad aflaai. Die nuwe Kurt Darren-app, ontwikkel deur Media24 Tydskrifte Digitaal, gee jou 'n indiepte blik op die lewe van een van Suid-Afrika se gewildste kunstenaars. Dit vertel Kurt se storie van kindsbeen tot nou.
Die Kurt Darren-app is in die vorm van 'n interaktiewe digitale tydskrif met eksklusiewe video’s, onderhoude en foto’s. Die biografiese verhaal bevat vyf hoofstukke. Die eerste hoofstuk kan gratis afgelaai word. Die volgende vier hoofstukke kos R39,99.
“Ons weet die app sal 'n groot sukses wees,” sê Ryk Benade, hoof van digitale tydskrifproduksie by Media24 Tydskrifte Digitaal. “Dit is die soort interaksie en eksklusiewe inhoud waarna mense soek. Die app gee jou al die feite, in Kurt se eie woorde.”